Võlukunsti ministeerium

Võlukunsti ministeerium on Harry Potteri raamatutes (autor J. K. Rowling) võlurite ja nõidade maailma juhtiv asutus. Ministeerium jälgib, et kõik järgiksid võlumaailma seadusi (tähtsaim neist on salastatuse statuut, mille eesmärgiks on võlurite kogukonna varjamine mugude eest) ning tegeleb võlurite eluvaldkondade korraldamisega. Võlukunsti ministeerium peab ka ühendust mugude peaministriga, kellele teatatakse eelkõige ohtlikest olukordadest, mis võivad mõjutada ka mugude elu. Ministeeriumi juhib võlukunsti minister. Kõiki uusi mugude peaministreid külastab võlukunsti minister, kes informeerib teda, et võlumaailm on olemas. Lisaks selgitab ta, et ministriga võetakse ühendust ainult siis, kui võlukunstimaailma sündmused võivad mõjutada ka mugusid ja hoiatab, et võlumaailma olemasolu pole mõtet avalikult kuulutada, sest teda ei usuks mitte keegi ja teda peetaks pigem hulluks. Selles nimekirjas on teadaolevad võlukunstiministrid: Eldritch Diggory (?–?) Lorcan McLaird (?–?) Dugald McPhail (?–?) Evangeline Orpington (?–?) Artemisia Lufkin (1798–1811) Grogan Stump (1811–1819) Faris "Spout-Hole" Spavin (1865–1903) Ottaline Gambol (1930ndatel) Nobby Leach (1962–1968) Millicent Bagnold (1980–1990) Cornelius Fudge (1990–1996) Rufus Scrimgeour (1996 – 1. august 1997) Pius Thicknesse (1. august 1997 – 2. mai 1998) Kingsley Shacklebolt (1998 – ) Albus Dumbledoreile pakuti ministri kohta vähemalt kolm korda, aga ta keeldus sellest alati. Võlukunsti ministeeriumi korrakaitsebüroo on kombinatsioon politseist ja õigusest. Osakond asub Võlukunsti ministeeriumi teisel korrusel. Osakonna juhataja oli pikka aega Amelia Bones, kes hukkus Lord Voldemorti käe läbi. Pärast Bonesi saab osakonna uueks juhiks Pius Thicknesse, keda asendab Yaxley pärast seda, kui surmasööjad ministeeriumi üle võtavad ja Thicknesse marionettministriks pannakse. Auror on ministeeriumi töötaja, kelle tööülesandeks on jälitada ja kinni pidada musti võlureid ja nõidu. Auroriks saada on väga raske, selleks on vaja häid eksamitulemusi mustade jõudude vastases kaitses, muundamises, taimeteaduses ja nõiajookides ning läbida tuleb raske treening. Teadaolevad Aurorid Harry Potteri raamatutes on Alastor Moody, Nymphadora Tonks, Kingsley Shacklebolt, John Dawlish, Frank ja Alice Longbottom, Rufus Scrimgeour, Gawain Robards, Proudfoot, Savage, and Williamson. Rowlingu sõnul liitus Harry Potter osakonnaga 17-aastaselt ja sai 2007. aastal osakonna juhatajaks. Auroridega liitus ka Ron Weasley. Esimese Voldemorti vastase sõja ajal lubati Auroridel kasutada andestamatuid needusi võimalike Surmasööjate vastu. Paljud Surmasööjad eelistasid osutada vastupanu neid arreteerima saadetud Auroride vastu, enne kui alistusid. Aurore kasutati ka kõrge riskiga isikute ja objektide kaitseks, nagu näiteks Harry, Sigatüügas ja mugude peaminister. Büroo jälgib, et alaealised võlurid ja nõiad ei kasutaks võlukunsti mugude juuresolekul või mugudega asustatud piirkondades. Iseloomulik tunnus "jälg", mis on kõigil võluritel kuni 17. eluaastani küljes, aitab osakonnal jälgida reeglite täitmist. Siiski registreerib jälg ainult võlukunsti kasutamise ega anna infot selle kohta, kes täpselt seda kasutas. Büroo ainus teadaolev töötaja on Mafalda Hopkirk. Wizengamot toimib võlumaailma kohtuna. Wizengamot asub ministeeriumi keldris. Maagiliste õnnetuste ja katastroofide osakonna ülesandeks on maagiliste õnnetuste likvideerimine. Osakond asub ministeeriumi kolmandal korrusel. Üksuse töötajate ülesandeks on likvideerida maagilised õnnetused. Õnnetuste põhjustajateks on tavaliselt noored nõiad ja võlurid, kes ei suuda veel oma maagiat kontrollida, ehkki neid võivad põhjustada ka hullunud või nõdrad maagid. Lisaks likvideerivad büroo töötajad ka juhuslikke õnnetusi, näiteks lemmetamist (ilmumisel tekkida võiv olukord, kus isiku keha on jaotatud lähtekoha ja sihtkoha vahel). Üksus saadeti välja, kui Harry Potter puhus kogemata oma tädi õhku täis. Tädist lasti õhk välja ja intsident kustutati ta mälust. (Kustutajate poolt) Kustutaja on ministeeriumi töötaja, kelle ülesandeks on töödelda nende mugude mälu, kes on näinud midagi, mis on seotud võlumaailmaga. Tegelikkuses on mälu võimeline töötlema iga võlur või nõid, kes oskab kasutada loitsu: Obliviate kriitikast hoolimata on Kustutajate töö edukas, sest mugudel pole võlumaailma olemasolust õrna aimugi. Mugudele sobiva selgituse komitee ülesandeks on suurte maagiliste õnnetuste korral mõelda välja mittemaagiline põhjus. Näiteks pidi komitee sekkuma, kui Sirius Black surus nurka Harry vanemate surmas süüdi oleva Peter Pettigrew. Pettigrew korraldas plahvatuse, milles hukkus 12 mugu ja tänavas oli suur auk, mis ulatus kanalisatsioonitorudeni (Pettigrew põgenes sealtkaudu). Suured kahjustused ja 12 mugu surm põhjendati gaasiplahvatusega. Maagiliste olendite regulatsiooni ja kontrolli osakond on jaotatud kolmeks osakonnaks: elukate osakond, olendite osakond ja vaimude osakond. Lisaks kuulub osakonna alla ka Härjapõlvlaste sideamet ja Kentauride sideamet. Kentaurid pole osakonna loomisest saadik sellega tegemist teinud ja Kentauride sideametisse tööle suunamine on vihjeks, et isik tahetakse vallandada. Hermione Granger alustas oma karjääri Maagiliste olendite regulatsiooni ja kontrolli osakonnast, enne kui siirdus tööle Võlukunsti ministeeriumi korrakaitsebüroosse. Osakond asub ministeeriumi neljandal korrusel. Võlukunstialase koostöö osakonna ülesandeks, on eri maade vahelise võlukunstialase koostöö edendamine. Osakond asub ministeeriumi viiendal korrusel. Osakonda kuulub ka rahvusvahelise võlurite konföderatsiooni riiklik allbüroo. Tööülesanded Koostöö teiste võlukunsti ministeeriumitega Kaubandusstandardite kokkuleppimine Rahvusvaheliste regulatsioonide (näiteks katla paksuse kohta) loomine Maagilise transpordi osakond vastutab maagilise transpordi eest. Osakonda kuuluvad Floovõrgustiku amet – hooldab ja kontrollib floovõrgustikku; Luua regulatiivse kontrolli amet – jälgib luualiiklust; Väravavõtme büroo – tegeleb Väravavõtmetega; Ilmumistestibüroo – annab välja ilmumislube, mille omamine võimaldab ilmuda. Võlukunsti mängude ja spordibüroo korraldab Lendluudpalli maailmameistrivõistlusi ja Kolme Võluri Turniiri. Osakond asub ministeeriumi seitsmendal korrusel. Saladuste osakond on osakond, mille tööülesannetest on vähe teada, sest osakond tegutseb varjatult. See sarnaneb mugude luureteenistustega nagu näiteks MI6. Osakonna töötajate nimed hoitakse turvakaalutlustel samuti saladuses. Osakond asub ministeeriumi üheksandal korrusel.